Kuntoutusasiain neuvottelukunnan tutkimusjaosto

Asettaminen	
	Sosiaali- ja terveysministeriön Sosiaali- ja terveyspalveluosasto / Kuntoutusasiain neuvottelukunta on tänään asettanut tutkimusjaoston.	

Toimikausi	
	25.1.2001 - 31.12.2002 	

Tehtävä	
	1. Täydentää tähän asti tehtyä katsausta kuntoutusta koskevan tutkimuksen nykytilasta sekä koota ja arvioida keskeisten tutkimuskokonaisuuksien tuloksia ja käytettyjä tutkimusmenetelmiä.
Katsauksen pitää tuottaa tietoa vuoden 2002 alussa annettavaa kuntoutusselontekoa varten.

2. Vaikuttaa siihen, että kuntoutusta tutkitaan systemaattisemmin, laadukkaammin ja laajempina kokonaisuuksina kuin tähän asti.

3. Myötävaikuttaa kuntoutusjärjestelmää ja kuntoutuspolitiikka arvioivan tutkimushankkeen käynnistämiseen ja yhdessä STM:n ja muiden tutkimusta rahoittavien tahojen kanssa selvittää miten hanketta rahoitetaan.

4. Käynnistää kuntoutuksen tutkimusohjelman laatimisen ja tehdä ehdotuksia sen rahoittamiseksi.

5. Selvittää kuntoutusta koskevan tutkimuksen nykyisiä rahoituskanavia ja tehdä ehdotuksia tutkimuksen systemaattiselle ja laajapohjaiselle  rahoitukselle.

6. Huolehtia siitä, että kuntoutusta koskevan tutkimuksen keskeiset tutkimusalueet sisältyvät sosiaaliturvan tutkimus- ja kehittämistoiminnan neuvottelukunnan tutkimuspoliittiseen tavoiteohjelmaan.

7. Selvittää mahdollisuudet  kuntoutuksen alan monitieteellisen tutkijakoulutuksen perustamiseen. 

Jaosto kuulee työnsä kuluessa tarvittavia asiantuntijoita ja pitää yhteyttä mm. tutkimus-laitoksiin, yliopistoihin ja kuntoutuksen palveluja tuottaviin laitoksiin. 

Jaosto osallistuu myös vuosittaisten kuntoutuksen tutkijaseminaarien järjestämiseen. 

Jaosto raportoi kuntoutusasiain neuvottelukunnalle työnsä etenemisestä ja jättää ennen toimikautensa päättymistä ehdotuksensa neuvottelukunnalle ja sosiaali- ja terveysministeriölle. 

Organisointi	
		Puheenjohtaja Juhani Wikström, ylilääkäri, Valtiokonttori 	
		Varapuheenjohtaja Timo Pohjolainen, asiantuntijalääkäri, Kansaneläkelaitos 	
		Jäsenet:	
		Kari Vinni, neuvotteleva virkamies, sosiaali- ja terveysministeriö 	
		Aila Järvikoski, tutkimusjohtaja, Kuntoutussäätiö 	
		Eero Lahelma, professori, Helsingin yliopisto 	
		Pekka Rissanen, tutkimuspäällikkö, Stakes 	
		Jorma Järvisalo, tutkimuspäällikkö, Kelan tutkimus- ja kehitysyksikkö 	
		Raija Gould, tutkija, Eläketurvakeskus 	
		Eeva Leino, kuntoutusylilääkäri, KYS 	
		Tapani Kallanranta, ylilääkäri, OYS 	
		Heikko Hurri, kuntoutusjohtaja, Kuntoutus-Orton 	
		Asko Suikkanen, professori, Lapin yliopisto 	
		Sihteeri Vappu Karjalainen, erikoistutkija, STAKES 	
		Sihteeri Heidi Paatero, pääsihteeri, STM/KUNK 	
		Sihteeri Jukka-Pekka Halonen, ylilääkäri, Kelan tutkimus- ja kehitysyksikkö 	
		
	Kuntoutusasiain neuvottelukunnasta annetun asetuksen (878/1991) mukaan voi neuvottelukunta asettaa jaostoja. Jaoston puheenjohtajan ja varapuheenjohtajan määrää neuvot-telukunta keskuudestaan. Jaostoon voi kuulua myös ulkopuolisia jäseniä.	

Kustannukset ja rahoitus	
	Jaoston puheenjohtajalle, jäsenille ja sihteereille maksetaan kokouspalkkiot sekä korvataan matkakustannukset komiteataloutta koskevien päätösten ja määräysten mukaisesti (Vnp 218/1988, sekä VM:n määräys 22/98, 4.1.1999).

Jaoston työskentelystä aiheutuvat kustannukset maksetaan kuntoutusasiain neuvottelukunnalle osoitetuista määrärahoista.

Laajempaa valmistelutyötä edellyttävien tehtävien suorittamisesta jaosto selvittää erikseen STM:n tai muiden tahojen kanssa miten kustannukset korvataan.

	Kansliapäällikkö	Markku Lehto	

	

Pääsihteeri	

Heidi Paatero	

JAKELU	
	Päätöksessä mainitut	

TIEDOKSI	
	Kuntoutusasiain neuvottelukunta
Tutkimusjaosto
STM/hankerekisteri
STM/PAO
STM/TAO